b'\n_START_ARTICLE_\nBen Nevis\n_START_SECTION_\nNavnet Ben Nevis\n_START_PARAGRAPH_\nOpprinnelsen til navnet Ben Nevis er usikker, men er sannsynligvis en anglifisering av det g\xc3\xa6liske Beinn Nibheis. Ordet ben stammer etter all sannsynlighet fra beinn som er et vanlig g\xc3\xa6lisk ord for fjell. Nibheis er gitt flere betydninger, men blir vanligvis oversatt til truende (venomous) En alternativ fortolkning er at Beinn Nibheis er avledet fra beinn-neamh-bhathais hvor Neamh \xc2\xabhimmel, skyer\xc2\xbb og bathais \xc2\xabtoppen av et mannshode\xc2\xbb. En litter\xc3\xa6r fortolkning blir derfor \xc2\xabfjellet med hodet i skyene\xc2\xbb, eller \xc2\xabHimmelfjellet\xc2\xbb._NEWLINE_Den f\xc3\xb8rste kjente bestigningen av Ben Nevis ble gjort den 17. august 1771 av James Robertson, en botaniker fra Edinburgh, som var i omr\xc3\xa5det for \xc3\xa5 samle botaniske pr\xc3\xb8ver. En annen tidlig bestigning var i 1774 ved John Williams som ga den f\xc3\xb8rste opptegnelsen av fjellets geologiske struktur. John Keats klatret fjellet i 1818 og sammenlignet det som \xc3\xa5 klatre ti St. Pauls katedraler, men uten tilgjengeligheten av trapper. Det var ikke f\xc3\xb8r i 1847 at Ben Nevis ble bekreftet av myndighetene som det h\xc3\xb8yeste fjellet i Storbritannia og dermed h\xc3\xb8yere enn det rivaliserende Ben Macdui (1309 moh.)._NEWLINE_Ben Nevis et av de tre britiske fjellene som er blitt besteget i forbindelse med den nasjonale konkurransen \xc2\xabThe Three Peaks Challenge\xc2\xbb (Utfordringen De tre topper). Nordsiden av fjellet med en maksimumsh\xc3\xb8yde p\xc3\xa5 600 meter og en strekning p\xc3\xa5 3 km har mange ber\xc3\xb8mte fjellklatreruter av kategori II og VIII.8. Denne siden av fjellet er dekket av sn\xc3\xb8 til langt p\xc3\xa5 \xc3\xa5ret og hvis man er heldig ogs\xc3\xa5 hele \xc3\xa5ret. Det blir hvert \xc3\xa5r holdt en konkurranse i \xc3\xa5 tilbakelegge strekningen fra Fort William til toppen og tilbake igjen. Rekorden er p\xc3\xa5 1 time og 25 minutter for menn og 1 time og 43 minutter for kvinner.'